Pokyny k vyplneniu žiadosti o vrátenie finančných prostriedkov

Všeobecne

Vyplňuje zamestnanec subjektu zapojeného do implementácie štrukturálnych fondov a Kohézneho fondu
•	Zamestnanec vyplní formulár žiadosti za predpokladu, že prijímateľ má povinnosť vrátiť finančné prostriedky na príslušný účet/účty.
•	Žiadosť je zasielaná prijímateľovi riadiacim orgánom.
•	Požiadať o vystavenie a zaslanie žiadosti o vrátenie finančných prostriedkov môže na základe relevantných podkladov každý subjekt zapojený do implementácie Programu cezhraničnej spolupráce SR – ČR.
•	Žiadosť sa vyplňuje elektronicky, rukou vyplňované žiadosti nebudú akceptované.
•	Žiadosť sa zasiela prijímateľovi doporučene poštou.

•	Názov operačného programu: Vyplnené riadiacim orgánom.

1 Identifikácia vedúceho partnera, hlavného cezhraničného partnera a partnerov

•	Uviesť názov vedúceho partnera, adresu (ulica, obec, PSČ, krajinu).
•	Uviesť identifikačné číslo organizácie, identifikačné číslo pre DPH (platí pre platcov DPH) a daňové identifikačné číslo. V prípade, ak je prijímateľ z Českej republiky a nemá pridelené IČ DPH alebo DIČ, uvedené časti žiadosti o vrátenie finančných prostriedkov ostanú nevyplnené.
•	Kontaktná osoba: Uviesť meno osoby, ktorá je u prijímateľa evidovaná ako osoba oprávnená komunikovať s riadiacim orgánom ohľadom žiadosti o finančný príspevok, resp. žiadosti o platbu (štatutárny orgán prijímateľa alebo iná osoba).  
•	Vyplniť za hlavného cezhraničného partnera a všetkých partnerov, na ktorých sa vzťahuje vrátenie finančných prostriedkov. V prípade hlavného cezhraničného partnera uviesť skratku „HCP“ a v prípade partnera uviesť skratku „P“.
•	Uviesť názov partnera, identifikačné číslo organizácie a krajinu, kde partner sídli.

2 Identifikácia programovej štruktúry/projektu

•	Uviesť plný názov projektu, resp. programovej štruktúry (napr. pri systémovej nezrovnalosti).
•	Uviesť ITMS kód projektu v súlade so zmluvou o poskytnutí finančného príspevku (nie registračné číslo projektu), resp. programovej štruktúry (napr. pri systémovej nezrovnalosti).

3 Identifikácia žiadosti o vrátenie finančných prostriedkov

•	Kód žiadosti o vrátenie finančných prostriedkov vyplniť na základe kódu vygenerovaného z ITMS.
•	Kód aktualizácie žiadosti o vrátenie finančných prostriedkov vyplniť iba v prípade, že ide o zaslanie aktualizovanej ŽoVFP – zadať kód aktualizácie ŽoVFP vygenerovaný v ITMS. Ak je ŽoVFP generovaná z ITMS, pole sa zobrazuje iba v prípade generovania zo zoznamu aktualizácii.
•	Dátum splatnosti k vráteniu: zodpovedný pracovník orgánu, ktorý žiadosť o vrátenie finančných prostriedkov vystavil, určí termín splatnosti vrátenia finančných prostriedkov.
•	Ako dôvod vrátenia finančných prostriedkov uviesť:
•	Vrátenie prostriedkov vo výške príjmu vytvoreného z projektu
•	Vrátenie v súlade so zmluvou o poskytnutí finančného príspevku
•	Vrátenie nezrovnalosti
•	Vrátenie mylnej platby (platba poskytnutá na cudzí účet)
•	Vyplatenie úrokov a penále
•	Kód žiadosti o platbu:
•	v prípade vrátenia nezrovnalosti ak je možné identifikovať žiadosť o platbu, ku ktorej sa vrátenie viaže, vyplniť na základe kódu príslušnej platby vygenerovaného z ITMS.
•	v ostatných prípadoch finančného vysporiadania je kód žiadosť o platbu povinný údaj. Pre prípad vrátenia prostriedkov vo výške príjmu vytvoreného z projektu a výnosu z prostriedkov štátneho rozpočtu na spolufinancovanie sa uvedie najaktuálnejšia priebežná žiadosť o platbu, resp. záverečná žiadosť o platbu. 
•	Kód nezrovnalosti: v prípade vrátenia nezrovnalosti, kód príslušnej nezrovnalosti, finančného vysporiadania vygenerovaný z ITMS je povinne vypĺňaný údaj. V prípade, ak dôvod vrátenia nie je nezrovnalosť, tento údaj nie je vypĺňaný.

4 Finančná identifikácia – istina za projekt

•	Predvolená mena EUR.
•	Finančné údaje uvedené v tejto časti formulára predstavujú sumár položiek uvedených v prílohe 1 žiadosti o vrátenie finančných prostriedkov.

Vrátenie prostriedkov za zdroj EÚ – zodpovedný VP:
•	V položke Suma k vráteniu za zdroj EÚ (istina): uviesť žiadanú sumu zaokrúhlenú na dve desatinné miesta.
•	Forma vrátenia finančných prostriedkov: identifikuje spôsob úhrady vrátenia prijímateľom za zdroj EÚ, a to bankový transfer alebo rozpočtové opatrenie.
•	V identifikačných údajoch bankového účtu treba uviesť účet subjektu, ktorému je potrebné finančné prostriedky za zdroj EÚ vrátiť. V prípade, ak štátna rozpočtová organizácia má vrátiť finančné prostriedky za zdroj EÚ prostredníctvom úpravy rozpočtu, v poli formuláru číslo bankového účtu je uvedený text „rozpočtové opatrenie na PJ“, pričom je uvedené IČO príslušnej platobnej jednotky.
•	V položke VS uviesť variabilný symbol.

Vrátenie prostriedkov za zdroj ŠR – SR – zodpovedný VP (ak je VP zo SR) alebo HCP (ak je VP z ČR):
•	Predvolená mena EUR.
•	Finančné údaje uvedené v tejto časti formulára predstavujú sumár položiek uvedených v prílohe 1 žiadosti o vrátenie finančných prostriedkov.
•	Za vrátenie prostriedkov za zdroj štátneho rozpočtu SR je zodpovedný vedúci partner, ak je zo Slovenskej republiky. V prípade, ak je vedúci partner z Českej republiky za vrátenie prostriedkov za zdroj štátneho rozpočtu SR je zodpovedný hlavný cezhraničný partner.
•	V položke Suma k vráteniu za zdroj ŠR – SR (istina) uviesť žiadanú sumu zaokrúhlenú na dve desatinné miesta.
•	Forma vrátenia finančných prostriedkov identifikuje spôsob úhrady vrátenia prijímateľom za zdroj štátneho rozpočtu SR, a to bankový transfer alebo rozpočtové opatrenie.
•	V identifikačných údajoch bankového účtu treba uviesť účet subjektu, ktorému je potrebné finančné prostriedky za zdroj štátneho rozpočtu SR vrátiť. V prípade, ak štátna rozpočtová organizácia má vrátiť finančné prostriedky za zdroj štátneho rozpočtu SR prostredníctvom úpravy rozpočtu, v poli formuláru číslo bankového účtu je uvedený text „rozpočtové opatrenie na PJ“, pričom je uvedené IČO príslušnej platobnej jednotky. 
•	Suma istiny k vráteniu spolu: súčet položiek (istín) za zdroj EÚ a zdroj štátneho rozpočtu SR v mene EUR, zaokrúhlenú na dve desatinné miesta. 
•	Suma za vlastné zdroje prijímateľa: suma vrátenia za zdroje prijímateľa, určená pomerom spolufinancovania prijímateľa v zmluve o poskytnutí finančného príspevku, počítaná vo vzťahu k súčtu položiek (istín) za zdroj EÚ a zdroj štátneho rozpočtu SR a ČR zaokrúhlenú na dve desatinné miesta. 
•	Suma za zdroj ŠR – ČR: suma vrátenia za zdroj štátneho rozpočtu ČR. Ide o informatívny údaj.
•	Celková suma za všetky zdroje: súčet položiek (istín) za zdroj EÚ, zdroj štátneho rozpočtu SR a ČR a vlastných zdrojov prijímateľa v EUR, zaokrúhlenú na dve desatinné miesta. 

5 Finančná identifikácia – pokuty a penále za projekt

•	Predvolená mena EUR.
•	Finančné údaje uvedené v tejto časti formulára predstavujú sumár položiek uvedených v prílohe 1 žiadosti o vrátenie finančných prostriedkov.
Vrátenie prostriedkov za zdroj EÚ – zodpovedný VP:
•	V položke Suma k vráteniu za zdroj EÚ (pokuta / penále) uviesť žiadanú sumu zaokrúhlenú na dve desatinné miesta.
•	Forma vrátenia finančných prostriedkov za pokuty / penále za zdroj EÚ je vždy bankový transfer.
•	V identifikačných údajoch bankového účtu treba uviesť účet subjektu, ktorému je potrebné finančné prostriedky za zdroj EÚ vrátiť. 
•	V položke VS uviesť variabilný symbol.
Vrátenie prostriedkov za zdroj ŠR – SR – zodpovedný VP (ak je VP zo SR) alebo HCP (ak je VP z ČR):
•	V položke Suma k vráteniu za zdroj štátneho rozpočtu SR uviesť žiadanú sumu zaokrúhlenú na dve desatinné miesta.
•	Forma vrátenia finančných prostriedkov za pokuty / penále za zdroj štátneho rozpočtu SR je vždy bankový transfer.
•	V identifikačných údajoch bankového účtu treba uviesť účet subjektu, ktorému je potrebné finančné prostriedky za zdroj štátneho rozpočtu SR vrátiť.
•	Za vrátenie prostriedkov (pokuty / penále) za zdroj štátneho rozpočtu SR je zodpovedný vedúci partner, ak je zo Slovenskej republiky. V prípade, ak je vedúci partner z Českej republiky za vrátenie prostriedkov za zdroj štátneho rozpočtu SR je zodpovedný hlavný cezhraničný partner.
•	Pokuty a penále k vráteniu spolu: súčet položiek (pokút/penále) za zdroj EÚ a zdroj štátneho rozpočtu SR v príslušnej mene, zaokrúhlenú na dve desatinné miesta.
•	Suma za zdroj ŠR – ČR: uviesť sumu za pokuty/penále za zdroj štátneho rozpočtu ČR. Ide o informatívny údaj.
•	V položke VS uviesť variabilný symbol.

6 Zoznam príloh

•	Uviesť poradové číslo a názov v štruktúre stanovenej tabuľkou.

7 Kontaktné údaje

Táto sekcia slúži na identifikáciu kontaktných údajov orgánov zapojených do implementácie Programu cezhraničnej spolupráce SR - ČR vrátane osôb, ktoré žiadosť o vrátenie finančných prostriedkov vypracovali a schválili.

•	Uviesť názov orgánu zapojeného do implementácie Programu cezhraničnej spolupráce SR - ČR, adresu (ulica, obec, PSČ), ktorý žiadosť o vrátenie finančných prostriedkov vystavil.
•	Kontaktná osoba je osoba orgánu, ktorá žiadosť o vrátenie finančných prostriedkov vypracovala.
•	Zodpovedná osoba je osoba, ktorá je v zmysle vnútorných postupov príslušného orgánu a zmluvy o poskytnutí finančného príspevku s prijímateľom oprávnená žiadať o vrátenie finančných prostriedkov.

V sekcii je potrebné uviesť pečiatku a podpis osoby zodpovednej za schválenie žiadosti a dátum schválenia žiadosti. 

Príloha 1 Žiadosti o vrátenie finančných prostriedkov
•	Uviesť názvy subjektov, ktorých výdavky sú predmetom nezrovnalosti.
•	V stĺpci Typ uviesť, o aký subjekt ide:
­	VP – pre vedúceho partnera,
­	HCP – pre hlavného cezhraničného partnera,
­	P – pre partnera
•	Súčty finančných údajov za sumy na vrátenie (istina, pokuty / penále) sú zhodné s finančnými údajmi uvedenými v časti 4 Finančná identifikácia - istina za projekt a v časti 5 Finančná identifikácia – pokuty a penále za projekt.